Иван Вазов
Да се не упиваме безпечно…

chitanka.info

Да се не опиваме безпечно

с лаврите си: дълга е борбата

Час е да поченем дело вечно,

нам не се е свършила съдбата.

Не смъртта, не гробът и не сечът

дават на народите животът.

Чест на тия, що блестяха с мечът,

чест на тия, що с ума работят.

Чест на всички, що в полето родно

скромно хвърлят семето духовно,

но на нашто здание народно

с цимент дават траене вековно.

1885

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.